Jednoznačne do Talianska! Taliani milujú psíkov, pustia vás s nimi takmer všade. Majú vybudované krásne pláže pre psíčkarov, kde sa budete cítiť ako naozajstná súčasť komunity. Pri ceste do zahraničia je potrebné mať pre psíka pet pas (pas pre spoločenské zvieratá) a psík musi byť začipovaný. Pas obsahuje informácie o psíkovi aj majiteľovi, potvrdenia o očkovaniach a ošetreniach proti parazitom, prípadne iné doplňujúce informácie.Čo sa týka výbavy, to už je na majiteľovi a psíkovi. K moru napríklad niektorí nosia vestu na plávanie a na hory ochranný krém na labky. Ja by som pripomenula lekárničku pre psíka a svetielko na večerné venčenie.